సాయుధ పోరాటం మహోజ్వల ఘట్టం - EENADU
మాజీ ఎమ్మెల్సీ చుక్కా రామయ్య
బాగ్‌లింగంపల్లి, న్యూస్‌టుడే: తెలంగాణ సాయుధ పోరాటం భారతదేశ చరిత్రలో మహోజ్వల ఘట్టమని మాజీ ఎమ్మెల్సీ, ప్రముఖ విద్యావేత్త చుక్కా రామయ్య అన్నారు. అది చరిత్రాత్మకమని.. అందుకు తానే సాక్ష్యమని పేర్కొన్నారు. మంగళవారమిక్కడ సుందరయ్య విజ్ఞాన కేంద్రం పుస్తక ప్రదర్శన కేంద్రంలో నవ తెలంగాణ ప్రచురణ సంస్థ ఆధ్వర్యంలో 'సెప్టెంబరు 17 మీద ఎందుకింత ప్రేమ?' పుస్తకావిష్కరణ కార్యక్రమం జరిగింది. ప్రజాశక్తి మాజీ సంపాదకుడు ఎస్‌.వినయ్‌కుమార్‌, బుక్‌ట్రస్టు మేనేజరు కోయ చంద్రమోహన్‌, అఖిల భారత కిసాన్‌ సభ ఉపాధ్యక్షుడు సారంపల్లి మల్లారెడ్డి, వివిధ ప్రజాసంఘాల నేతలు పగడాల లక్ష్మయ్య, నాగేశ్వర్‌రావులతో కలసి రామయ్య పుస్తకాన్ని ఆవిష్కరించారు. అనంతరం ఆయన మాట్లాడుతూ.. 1948 సెప్టెంబరు 17న నిజాం లొంగుబాటుకు కమ్యూనిస్టులు చేసిన సాయుధ పోరాటమే కారణమన్నారు. కొన్ని పార్టీలు నాటి వాస్తవాలను తెలుసుకోకుండా చరిత్రను వక్రీకరించేలా మాట్లాడడం తగదని చెప్పారు.
saayudha poratam mahojwala ghattam - EENADU
maji emmelsy chukka ramayya
bagelingampalli, neusetude: telamgaana saayudha poratam bharatadesa charitralo mahojwala ghattamani maji emmelsy, pramukha vidyaavetta chukka ramayya annaru. adhi charitraatmakamani.. anduku taane saakshyamani perkonnaru. mangalavaaramikkada sundarayya vignaana kendram pustaka pradarsana kendramlo nava telamgaana prachurana samstha aadhvaryamlo 'septembaru 17 meeda endukinta prema?' pustakaavishkarana kaaryakramam jarigindi. prajaasakti maji sampaadakudu esi.vineyykumari, booketrastu menejaru koya chandramohane, akhila bhaarata kisan sabha upaadhyakshudu saarampalli mallareddy, vividha prajaasanghaala nethalu pagadaala lakshmayya, nageshwarnaraolatho kalasi ramayya pustakaanni aavishkarinchaaru. anantaram aayana maatlaadutuu.. 1948 septembaru 17na nijam longubaatuku kamyuunistulu chesina saayudha poratame kaaranamannaaru. konni paarteelu naati vaastavaalanu telusukokunda charitranu vakreekarinchelaa matladadam tagadani cheppaaru.